Κιζίλ

To Κιζίλ (ρωσικά: Кызы́л) είναι πόλη της νότιας Σιβηρίας, πρωτεύουσα της ρωσικής Δημοκρατίας της Τιβά. Στη γλώσσα των ιθαγενών Τιβά, Κιζίλ σημαίνει «κόκκινο». 

Βρίσκεται 3.657 χιλιόμετρα νοτιοανατολικά της Μόσχας και σύμφωνα με την απογραφή του 2010, έχει πληθυσμό 109.918 κατοίκους. Επίσης με ένα συγκεκριμένο όσο και αμφισβητούμενο τρόπο υπολογισμού, θεωρείται ως το γεωγραφικό κέντρο της Ασίας. 

Χτισμένη στις όχθες του ποταμού Γενισέι, η πόλη ιδρύθηκε το 1914 ως Μπελοτσάρσκ, ενώ μετά την Οκτωβριανή Επανάσταση μετονομάσθηκε σε Χεμ-Μπελντίρ. Το σημερινό της όνομα οφείλεται σε νέα μετονομασία που έγινε του 1926.

Το αεροδρόμιο της πόλης ονομάζεται επίσης Κιζίλ (ΙΑΤΑ: ΚΥΖ), βρίσκεται 6 χλμ. νοτιοδυτικά της πόλης και εξυπηρετεί τοπικές πτήσεις. 

Το Κιζίλ και η παραδοσιακή ερμηνευτική τεχνοτροπία των Τουβάν μουσικών του, αποτέλεσαν το θέμα της κινηματογραφικής ταινίας Genghis Blues, η οποία ήταν υποψήφια για Όσκαρ Καλύτερου Ντοκιμαντέρ το 1999.

Παραπομπές

Εξωτερικοί σύνδεσμοι 
 

Δημοκρατία της Τιβά
Ασιατικές πόλεις της Ρωσίας